AWB hergroepeer - Stormfront
AWB HERGROEPEER VIR GROOT OFFENSIEF
Baie berigte in die media wou dit hê dat die AWB nou 'n nuwe pad inslaan. Die AWB slaan egter nie 'n nuwe pad in nie, maar is nog op dieselfde pad as wat hy sedert sy klein bestaan in 1973 op was, op pad na ons eie, vrye Boererepubliek. Wat verander het, is die metodes om daar te kom.
In die media is mnr. Eugenè Terre'Blanchè aangehaal dat hy versoening najaag, tot bekering gekom het en die AWB demilitariseer. Dit is waar! Die AWB en mnr. Terre'Blanchè is nog altyd verbind tot versoening, wat vrede beteken. Hierdie vrede is egter nie dieselfde as wat die wêreld en Tutu van praat nie, maar versoening met volke en nie met rassistiese, kommuniste organisasies soos die ANC, SAKP en PAC nie. Versoening beteken nie verknegting nie. Mnr. Terre'Blanchè was nog altyd 'n godsdienstige man, maar het volgens sy eie belydenis, nie altyd sy Skepper eerste in sy lewe en die van die AWB geplaas nie. God is maar altyd net saamgedra vir wanneer die nood dreig. Hierdie bekering is nie die bekering wat F.W. de Klerk voor die 1994 oorgawe verkiesing gedoen het nie, maar is 'n geestelike bekering. Mnr. Terre'Blanchè plaas nou God-Drie-Enig eerste in sy lewe en maak Hom die leier van die AWB.
In hierdie artikel sal ons probeer om van die punte waarvoor die AWB staan, aan te haal. Nie alles verander nie, maar wysigings word aan die konstitusie, program van beginsels en grondwet aangebring en sal in gedrukte vorm versprei word.
Die Boervolk se reg tot selfbeskikking
Die AWB glo dat slegs volke die reg het om grond te besit en dat elke volk die reg het om homself te regeer, soos ook deur die resolusies van die Verenigde Nasies (VN) uitgestippel. Baie volksgenote het toegelaat dat hulle wysgemaak word dat Suid-Afrika nie hulle land is nie en dat hulle nie geregtigtig is op eie grondgebied nie. Grond kan nooit geëis word op grond van ras nie. Ons kan slegs grond eis omdat ons 'n volk is. 'n Volk kan nooit 'n minderheid wees nie, want hy verdien net soveel regte as die grootste volk ter wêreld. Deur aan die kommuniste se verkiesings deel te neem, maak ons van onsself 'n minderheid deurdat ons aan 'n rassetelling deelneem.Die volk moet vry wil wees, en sy wil tot vryheid demonstreer, slegs dan kan ons vry word. Die ANC, DA, PAC en andere verteenwoordig geen volk nie. Hulle is partye wat glo in 'n "reënboognasie", waar die Boervolk altyd verwyt, beskuldig en vertrap sal word. Indien die Boervolk vry wil wees en glo dat hy geregtig is op 'n eie, vrye republiek kan niemand ons keer nie. Ons het 'n internasionale reg om onsself te regeer in ons eie land, maar kan slegs hierdie reg opeis indien ons 'n volk bly, deur nie Suid-Afrikaners te word nie. Ons moet glo dat ons 'n reg het om onsself te regeer in 'n eie land.
Die Uitvoerende Gesag en Generale Staf van die AWB het mnr. Eugenè Terre'Blanchè se voorstel om die AWB in sy totaliteit te demilitariseer op 'n vergadering verwelkom en aanvaar. Baie mense sien dit as 'n goeie stap en ander voel ons kan nie demilitariseer nie aangesien ons stryd om vryheid maar pas begin het. Verskeie redes het daartoe gelei dat hierdie stap geneem moes word. Een rede was om die beoogde wet op terrorisme voor te spring. Wetgewing bestaan ook reeds wat para-militêre opleiding en strukture verbied. Indien die AWB as 'n terroriste organisasie geklassifiseer sou word, sal dit dramatiese gevolge vir sy leiers en lede inhou aangesien die wet aan die veiligheidsmagte so te sê onbeperkte magte gee om op te tree teen so organisasie en sy lede. Die AWB wil dus voorkom dat hierdie situasie kan ontstaan. Verder moes weggedoen word met ongedissiplineerdheid. Baie volksgenote se ouderdom en gesondheid tel teen hulle. Hierdie volksgenote moes dan deel word van 'n militêre struktuur terwyl hulle byvoorbeeld beter aangewend kon word op kulturele vlak of versorging van behoeftiges. Die doel met demilitarisering is nie omdat die AWB glo dat ons, ons eie republiek met gebed alleen sal verkry of dat militêre aksie nie nodig sal wees nie, maar omdat ons glo dat die Boervolk eers vry moet wil wees voor daar aan militêre optrede gedink kan word. Die Wenkommando's is voor die kommunistiese oorname gestig om die volk te beskerm en om 'n volkstaat af te dwing. Die volk is met die oorname mislei, deur sy eie (ver)leiers om te glo dat onafhanklikheid met onderhandelinge en 'n vermelding in die grondwet daarna, verkry sal word. Dit het en sal nooit gebeur nie. Baie volksgenote het ongelukkig afgesien van die reg tot selfbeskikking en glo dit sal nooit 'n werklikheid word nie. Die AWB wil hom as volksbeweging beywer om die volk bymekaar te maak, sodat ons as 'n verenigde volk die reg op grond kan opeis.Daar is baie volksgenote wat hulself nie as deel van die Boervolk beskou nie a.g.v. verskeie redes ,soos opvoeding, humanisme, globalisering, morele verval, ens.. Geen militêre optrede gaan hierdie mense uit hul diepe slaap wakker maak nie , slegs die bevordering van nasionalisme en 'n volk se uitleef van sy beginsels kan hierdie volksgenote nog red. Die beveiliging van volksgenote kan egter nie aan bande gelê word nie aangesien geen wet 'n persoon of volk kan verhoed om homself te beskerm nie. Die Ystergarde is 'n eenheid wat onder andere verantwoordelik was en is vir die veiligheid rondom mnr. Terre'Blanchè en ander leiers. Hul funksie is ook om opleiding in selfverdediging te gee en na die beveiliging van volksgenote om te sien. Die Ystergarde kan nie ontbind word nie en kan ook nie beskou word as 'n militêre vleuel nie. Soos ander volke ook selfverdedigingsgroepe vorm, soos die Jewish Defence League, net so kan die Boervolk ook 'n groep vorm om homself te beskerm teen aanvalle en diskriminasie. Die Ystergarde gaan in die toekoms wel uitgebrei word. n Offensiewe strategie sal gevolg word.
Die AWB wil dat sy beleid prakties uitvoerbaar wees. Dit mag nie "iets" wees wat in die lug hang wat hopenlik eendag verkry sal word nie. Daarom sal die beleid van die organisasie gegrond wees op die tien gebooie. Die fisiese versorging van volksgenote is iets wat dringende aandag nodig het. Volksgenote verloor daagliks hul werk en jong Boerseuns en dogters kry nie werk nie a.g.v. diskriminasie teen hulle (regstellende aksie, "reshuffling", ens.). Selfwerksaamheid moet aangemoedig word en opleiding moet aan volksgenote gegee word sodat ons werkverskaffers kan wees. Behoeftiges, bejaardes,gevangenes en hul gesinne moet versorg word en daarom gaan die AWB weer die volkshulpskema begin, wat met groot sukses in die tagtiger jare bedryf is. Kennis is geneem van ander organisasies soos Volkshulp 2000 wat reeds baie aktief is met die projek en die doel sal nie wees om mekaar teen te werk nie, maar aanvullend en ondersteunend.
Die AWB het ten doel om die volk buite party politiek, wat verdelend van aard is en te blameer is vir waar ons volk hom bevind, bymekaar te bring. Die AWB verwerp enige vorm van party politiek en is uit die volk, vir die volk. 'n Organisasie wat die wil van die volk tot vryheid demonstratief wil openbaar, deur eendragtigheid en getalle te gebruik om ons volkereg, stap na stap, af te eis. Die tyd het aangebreek dat die Boervolk ernstig besin oor sy voortbestaan en soos die Apostel Paulus aan die gemeentes geskryf het om eensgesind te wees, so moet ons eensgesind wees onder mekaar en verenig teen kommunisme, 'n Nuwe Wêreldorde en enige ander drek wat ons volkwees bedreig, tot eer van ons Skepper.
Mense kan vir my epos stuur en ek sal dit verder aanstuur of oorhandig aan die regte mense. Vir meer info gaan besoek die WEB www.awb.co.za
Awb Kriegsberichter SA General Forum 8 12-11-2001 02:48 PM
Page generated in 1.72615 seconds with 13 queries